
Narva Linnavalitsuse 27.05.2009. a määruse nr 572 „Narva linna munitsipaalhuvikoolide pedagoogide atesteerimise tingimused ja kord“ muutmine

Määrus kehtestatakse vastavalt haldusmenetluse seaduse § 64 lõikele 1 ja § 68 lõikele 2
Narva Linnavalitsuse 27.05.2009. a määruses nr 572 „Narva linna munitsipaalhuvikoolide pedagoogide atesteerimise tingimused ja kord“ tehakse järgmised muudatused:
§ 1. Muudetakse määruse § 4 punktid 3, 5, 7, 8, 11, 12, 13 ja sõnastatakse alljärgnevas redaktsioonis:
„3) on viimase viie aasta jooksul läbinud vähemalt 80 tunni ulatuses aine- või pedagoogika- või ametialast iseseisvat enesetäiendamist, mida tõendab huvikooli juht, või õppinud kraadiõppes hariduse valdkonnas;“.
„5) on juhendanud õpetajakoolituse raames noorempedagooge, algajaid õpetajaid või praktikante huvikooli juhi käskkirja alusel;“.
„7) on koostanud (autor või kaasautor) või retsenseerinud pedagoogilist uurimistööd huvikooli valdkonda toetava temaatikaga;“.
„8) on olnud lektoriks täienduskoolituse läbiviimisel vanempedagoogiks atesteerimise puhul 20 ning pedagoog-metoodikuks atesteerimise puhul 40 tunni ulatuses, mida tõendab vastava koolitusloa omav organisatsioon;“.
„11) on välja töötanud või retsenseerinud avaldatud (sh elektroonselt) õppematerjale;“.
„12) on esinenud haridusüritustel, konverentsidel, näitustel või ajakirjanduses või on juhendanud veebilehte pedagoogilistel või erialastel teemadel;“.
„13) on osalenud aine-, kutse- või pedagoogiliste ühenduste või töörühmade juhtimises (sh klubide, laagrite, õppeprojektide korraldamisel)“.
§ 2. Muudetakse määruse § 7 lõige 1 ja sõnastatakse alljärgnevas redaktsioonis:

„(1) Vanempedagoogi ametijärk omistatakse vastava taotluse alusel atesteeritavale, kes vastab käesoleva määruse § 4 punktides1 ja 3 nimetatud nõuetele, on vähemalt viimased kolm aastat tulemuslikult töötanud õpetajana, omades pedagoogi või vanempedagoogi ametijärku, ning on viimase viie aasta jooksul täitnud vähemalt kuus nõuet käesoleva määruse §4 punktides4–13 nimetatud nõuetest. Paragrahvi 4 punktides 9-12 nimetatud nõuded peavad olema täidetud vähemalt maakondlikul tasandil.“
§ 3. Muudetakse määruse § 8 lõiked 1, 2 ja sõnastatakse alljärgnevas redaktsioonis:

„(1) Pedagoog-metoodiku ametijärk omistatakse vastava taotluse alusel atesteeritavale, kellel on õigusaktidega kehtestatud kvalifikatsiooninõuetele vastav kõrgharidus, kes vastab käesoleva määruse §4 punktis3 nimetatud nõudele, on vähemalt kolm viimast aastat tulemuslikult töötanud õpetajana, omades vanempedagoogi või pedagoog-metoodiku ametijärku ning on viimase viie aasta jooksul täitnud vähemalt kuus nõuet käesoleva määruse §4 punktides4–13 nimetatud nõuetest. Paragrahvi4 punktides 9-13 nimetatud nõuded peavad olema täidetud vähemalt üleriigilisel tasandil.“
„(2) Treeneri või treener-õpetaja puhul omistatakse pedagoog-metoodiku ametijärk vastava taotluse alusel atesteeritavale, kellel on õigusaktidega kehtestatud kvalifikatsiooninõuetele vastav kõrgharidus, kes vastab käesoleva määruse § 4 punktis 3 nimetatud nõudele, on vähemalt kolm viimast aastat tulemuslikult töötanud treeneri või treener-õpetajana, omades vanempedagoogi või pedagoog-metoodiku ametijärku, ning on viimase viie aasta jooksul täitnud vähemalt kuus nõuet käesoleva määruse § 4 punktides 4–13 nimetatud nõuetest. Paragrahvi4 punktides 9-13 nimetatud nõuded peavad olema täidetud vähemalt üleriigilisel tasandil. Samuti peab atesteeritav omama ka V kategooria või vähemalt Eesti kvalifikatsiooniraamistiku (EKR) 7. taseme treeneri kutsekvalifikatsiooni kutseseaduse tähenduses vastavalt spordiseaduse § 6 lõikele 2.“
§ 4. Muudetakse määruse § 11 lõige 1 ja sõnastatakse alljärgnevas redaktsioonis:

„(1) Huvikooli juht moodustab vanempedagoogi ametijärgu omistamiseks vähemalt viieliikmelise atesteerimiskomisjoni, kuhu kuuluvad:

1) kõrgemalseisva ametiasutuse volitatud esindaja;

2) huvikooli juht või huvikooli juhi asetäitja õppe- ja kasvatustöö alal;

3) huvikooli õppenõukogu otsusega määratud õpetajate esindaja(d);

4) huvikooli hoolekogu esindaja(d).“

§ 5. Muudetakse määruse § 19 lõige 2 punktid 2, 3 ning täiendatakse punktiga 6 alljärgnevas redaktsioonis:

„2) atesteeritava koostatud oma töö analüüs;“.
„3) huvikooli sisekontrolli eest vastutava isiku kirjalik hinnang atesteeritava tööle;“.
„6) pedagoog-metoodikuks atesteerimise puhul – huvikooli toetuskiri seoses taotletava atesteerimisega“.
§ 6. Määruse § 19 täiendatakse lõikega 3 alljärgmises redaktsioonis:

„(3) Ühe atesteerimisnõude täitmist tõendav dokument ei kehti teiste atesteerimisnõuete täitmise tõendamiseks.“
§ 7. Määruse jõustumine

Määrus jõustub seadusega sätestatud korras.

Tarmo Tammiste
Linnapea                                                                              
Ants Liimets

Määrus kehtestatakse vastavalt haldusmenetluse seaduse § 64 lõikele 1 ja § 68 lõikele 2 
Narva Linnavalitsuse 27.05.2009. a määrus nr 572 „Narva linna munitsipaalhuvikoolide pedagoogide atesteerimise tingimused ja kord“ kehtestab atesteerimise tingimusi ja korra töötavatele pedagoogidele, kelle tööülesannete hulka kuulub vahetu õppe- ja kasvatustöö läbiviimine õpetaja, treeneri, treener-õpetaja või muu pedagoogina Narva linna munitsipaalhuvikoolides. 
Ülalnimetatud määruse muutmine toimus viimati 2013. aasta detsembrikuus. Narva linna munitsipaalhuvikoolide pedagoogide atesteerimise tingimuste ja korra kehtivuse aja jooksul oli mitu korda tõstetud antud määruse muutmise vajalikkuse küsimus, mis oli tingitud dokumendi praktikas kasutamisest ja selles kehtestatud nõuete täitmise eripärast. Aastate jooksul on toimunud muudatused huvikoolide pedagoogide arengu toetamise võimalustes (sh finantsvõimalustes), samuti on ilmnenud uued pedagoogide töö tulemuslikkuse hindamise näitajad, mida peaks arvestama huvikooli pedagoogi ametijärgule esitatavatele nõuetele vastavuse määratlemisel.
Narva Linnavalitsuse Kultuuriosakonda on saabunud mitme munitsipaalhuvikooli direktorite poolt ettepanekud Narva linna munitsipaalhuvikoolide pedagoogide atesteerimise tingimuste ja korra uuendamiseks, mille suhtes olid kõikide munitsipaalhuvikoolide direktorite poolt omakorda tehtud märkused, korrektiivid ja/või kooskõlastused.
Narva Linnavalitsuse 27.05.2009. a määruse nr 572 muutmise eelnõu on ette valmistatud vastavalt koolidirektorite ning Narva Linnavalitsuse Kultuuriosakonna optimaalsematele ettepanekutele, lisaks sellele vastavalt seadusandluses (Vabariigi Valitsuse 22. novembri 2000.a määruses nr381 «Õpetajate koolituse raamnõuded») toimunud muudatustele.

Võttes aluseks ülaltoodud asjaolusid peab Narva Linnavalitsuse Kultuuriosakond Narva Linnavalitsuse 27.05.2009. a määruse nr 572 „Narva linna munitsipaalhuvikoolide pedagoogide atesteerimise tingimused ja kord“  muutmist vastavalt esitatud eelnõule põhjendatuks ja otstarbekaks. 

